ทเวนตีเฟิสต์เซนจูรีฟอกซ์

| --- | --- |

สำนักงานใหญ่ของทเวนตี้ท์เฟิสต์เซ็นจูรี่ฟ็อกซ์ ในมิดทาวน์แมนแฮตตัน
ชื่อทางการค้า: ทเวนตี้ท์เฟิสต์เซ็นจูรี่ฟ็อกซ์
ประเภท: บริษัทมหาชน
การซื้อขาย: Class A NASDAQ: FOXA Class B NASDAQ: FOX NASDAQ-100 Component (FOX and FOXA) S&P 100 Component (FOX and FOXA) S&P 500 Component (FOX and FOXA)
ISIN: US90130A1016 US90130A2006
อุตสาหกรรม: สื่อมวลชน
ก่อนหน้า: นิวส์คอร์ปอเรชัน
ก่อตั้ง: 28 มิถุนายน 2013; 11 ปีก่อน (2013-06-28)
ผู้ก่อตั้ง: Rupert Murdoch
เลิกกิจการ: มีนาคม 20, 2019; 5 ปีก่อน (2019-03-20)
สาเหตุ: ควบรวมกิจการและขายสินทรัพย์ส่วนใหญ่ไปยัง เดอะวอลต์ดิสนีย์; ส่วนหนึ่งของสินทรัพย์แยกออกไปยัง ฟอกซ์คอร์ปอเรชัน, คอมแคสต์, และแยงกีโกลบัลเอนเตอร์ไพรส์
ถัดไป: ฟอกซ์คอร์ปอเรชัน เดอะวอลต์ดิสนีย์
สำนักงานใหญ่: 1211 Avenue of the Americas, New York, NY 10036 U.S.
พื้นที่ให้บริการ: ทั่วโลก
บุคลากรหลัก: รูเพิร์ต เมอร์ด็อค (ประธานฝ่ายบริหาร) Lachlan Murdoch (ประธานฝ่ายบริหาร) เจมส์ เมอร์ด็อค (ซีอีโอ) ปีเตอร์ ไรซ์ (ประธาน)
ผลิตภัณฑ์: การแพร่ภาพ, การผลิตภาพยนตร์, การผลิตโทรทัศน์, โทรทัศน์ผ่านสายเคเบิล, ค่ายเพลง, อินเทอร์เน็ต
รายได้:  27.32 ล้านดอลลาร์สหรัฐ (2016)
รายได้จากการดำเนินงาน:  4.15 ล้านดอลลาร์สหรัฐ (2016)
รายได้สุทธิ:  2.75 ล้านดอลลาร์สหรัฐ (2016)
สินทรัพย์:  48.19 ล้านดอลลาร์สหรัฐ (2016)
ส่วนของผู้ถือหุ้น:  13.66 ล้านดอลลาร์สหรัฐ (2016)
พนักงาน: 21,500 (2016)
แผนก: ฟ็อกซ์เอ็นเตอร์เทนเมนต์กรุ๊ป ฟ็อกซ์เน็ตเวิกส์กรุ๊ป
บริษัทในเครือ: ทเวนตี้ท์เซ็นจูรี่ฟ็อกซ์ สกาย (39.14%) กลุ่มเอนเดโมลชายน์ (50%) Fox Television Stations National Geographic Partners (73%) Hulu (30%) Star TV TrueX Fox Digital Entertainment Regency Enterprises (20%) ฟ็อกซ์เน็กซ์ Fox VFX Labs
เว็บไซต์: 21CF.com
ทเวนตีเฟิสต์เซนจูรีฟอกซ์ (อังกฤษ: 21st Century Fox) เป็นบริษัทข้ามชาติด้านสื่อมวลชนสัญชาติอเมริกัน ตั้งอยู่ในมิดทาวน์แมนแฮตตัน นครนิวยอร์ก สหรัฐ เป็น 1 ใน 2 บริษัทที่ก่อตั้งขึ้นจากสินทรัพย์สิ่งพิมพ์ของนิวส์คอร์ปอเรชัน ซึ่งก่อตั้งโดยรูเพิร์ต เมอร์ด็อค ในปี 1980 และได้แยกสินทรัพย์สิ่งพิมพ์ออกมาในปี 2013
ทเวนตีเฟิสต์เซนจูรีฟอกซ์เป็นผู้สืบทอดทางกฎหมายของนิวส์คอร์ปอเรชัน ซึ่งเกี่ยวข้องกับอุตสาหกรรมภาพยนตร์และโทรทัศน์เป็นหลัก เป็นกลุ่มสื่อที่ใหญ่เป็นอันดับ 4 ของสหรัฐ จนกระทั่งถูกเข้าซื้อกิจการโดยเดอะวอลต์ดิสนีย์ ส่วนอีกบริษัทหนึ่งคือนิวส์คอร์ปอเรชันในปัจจุบัน ถือครองสิ่งพิมพ์ของเมอร์ด็อค และทรัพย์สินด้านสื่ออื่น ๆ ในออสเตรเลีย (ทั้งที่เขาและครอบครัวเป็นเจ้าของโดยความไว้วางใจของครอบครัว โดยมีส่วนได้เสีย 39% ในแต่ละรายการ) โดยเมอร์ด็อคเป็นประธานกรรมการบริหารร่วม ในขณะที่ลาคแลน เมอร์ด็อค ลูกชาย และ เจมส์ เมอร์ด็อค เป็นประธานกรรมการบริหารร่วมและประธานเจ้าหน้าที่บริหารตามลำดับ
ทรัพย์สินของทเวนตีเฟิสต์เซนจูรีฟอกซ์รวมถึงกลุ่มฟ็อกซ์เอ็นเตอร์เทนเมนต์ — เจ้าของสตูดิโอภาพยนตร์ทเวนตีท์เซนจูรีฟอกซ์ (ชื่อบางส่วนของบริษัท), บริษัทแพร่สัญญาณฟ็อกซ์ และถือหุ้นใหญ่ในกิจการร่วมค้าพันธมิตรเนชั่นแนลจีโอกราฟฟิก — สื่อเชิงพาณิชย์ของสมาคมเนชั่นแนล จีโอกราฟิก ตลอดจนสินทรัพย์อื่น ๆ นอกจากนี้ยังมีกิจการต่างประเทศที่สำคัญ ได้แก่สตาร์อินเดีย ผู้ดำเนินการสถานีโทรทัศน์ที่มีชื่อเสียงของอินเดีย บริษัทอยู่ในอันดับที่ 109 ในรายชื่อ ฟอร์ชูน 500 บริษัทที่ใหญ่ที่สุดในสหรัฐโดยเรียงตามรายได้ทั้งหมดประจำปี 2018
เมื่อวันที่ 27 กรกฎาคม 2018 ผู้ถือหุ้นของทเวนตีเฟิสต์เซนจูรีฟอกซ์ตกลงขายทรัพย์สินส่วนใหญ่ให้กับเดอะวอลต์ดิสนีย์ในราคา 71.3 พันล้านดอลลาร์สหรัฐ การขายครั้งนี้ครอบคลุมสินทรัพย์ด้านความบันเทิงส่วนใหญ่ของทเวนตีเฟิสต์เซนจูรีฟอกซ์ รวมถึงทเวนตีท์เซนจูรีฟอกซ์ เอฟเอ็กซ์ เน็ตเวิร์ค และพันธมิตรเนชั่นแนลจีโอกราฟฟิก เป็นต้น หลังทำสงครามการประมูลกับฟ็อกซ์ บริติช สกาย บรอดคาสติ้ง (กลุ่มสื่ออังกฤษที่ฟ็อกซ์ถือหุ้นอยู่) ถูกซื้อแยกต่างหากโดยคอมคาสต์ ในขณะที่เครือข่ายกีฬาภูมิภาคของฟ็อกซ์ถูกขายให้กับ ซินแคลร์ บรอดคาสต์ กรุ๊ป เพื่อให้สอดคล้องกับคำวินิจฉัยการต่อต้านการผูกขาด ส่วนที่เหลือประกอบด้วยฟ็อกซ์และมายเน็ตเวิร์คทีวีเป็นหลัก และบริษัทแพร่สัญญาณ สถานีโทรทัศน์ ทีมข่าว และการดำเนินงานส่วนกีฬา ถูกแยกออกเป็นบริษัทใหม่ ฟ็อกซ์ คอร์ปอเรชัน ซึ่งเริ่มทำการซื้อขายเมื่อวันที่ 19 มีนาคม 2019 จากนั้นในวันรุ่งขึ้น การเข้าซื้อกิจการทเวนตีเฟิสต์เซนจูรีฟอกซ์โดยดิสนีย์ก็เสร็จสิ้นสมบูรณ์ หลังจากนั้นบริษัทในเครือทเวนตีเฟิสต์เซนจูรีฟอกซ์ก็ถูกกระจายไปอยู่ในแผนกต่าง ๆ ของดิสนีย์ตามความเหมาะสม